1728 йылдың мартында башҡорт делегацияһы императорға: «башҡорттарҙың воеводалар һәм целовальниктарҙан ҡыҫырыҡлауға дусар ителеүҙәре һәм уларҙың ергә аҫабалыҡ хоҡуғын һаҡлау тураһында» прошение бирә, унда Йәркәй Ейәнсурин ҡултамғаһы ҡуйылған була. Император уның менән осрашыуы тураһында башҡа сығанаҡтарҙа ла телгә алына: «Йәркәй, башҡорт, үҙ кешеләре менән Петр II-лә булды, батша уға йыл һайын батша һарайына килергә бойорҙо».